Collision

Collision (no ) ir ASV televīzijas seriāla "Pazudušie" otrās sezonas astotā sērija. Sērijas režisors ir Stīvens Viljamss, bet scenāristi ir Havjers Grilo Marksua un Leonards Diks. Sērija pirmo reizi pārraidīta 2005. gada 23. novembrī.

Pēc nejaušas Šenonas nogalināšanas Ana Lusija krīt panikā un, baidoties no Saīda atriebības, piedraud citiem ar ieroci, pavēlot nekur neiet. Eko, neskatoties uz Anas Lusijas iebildumiem, nolemj vest ievainoto Sojeru uz nometni. Paralēli tiek atklāts stāsts par Anas Lusijas darbu policijā un negadījumu, kas ar viņu noticis pagātnē.

 Sižets 

 Uz salas 
Dusmīgais Saīds mēģina uzbrukt Anai Lusijai, taču Eko izdodas viņu nogāzt. Ana Lusija, piedraudot pārējai grupai ar pistoli, piespiež Libiju sasiet Saīdu, izmantojot virves no Sojera nestuvēm, neskatoties uz Maikla protestiem.

Džeks sarunājas ar Rozu, kad traukā ar ūdeni ielido golfa bumbiņa. Izrādās, ka Keita, Čārlijs un Hugo netālu spēlē golfu, un Džeks nolemj uzdrīkstēties uzspēlēt ar Keitu. Šajā brīdī Ana Lusija atsakās doties uz nometni, jo viņa nogalināja Šenonu, un pavēl Libijai un Bernardam pieskatīt Maiklu un Džinu. Saīds atgūst samaņu un sāk kliegt, lai viņu atraisa. Eko nolemj nest Sojeru uz nometni, neskatoties uz Anas Lusijas mēģinājumiem viņu pārliecināt, ka Sojers viņa vietā būtu atstājis Eko mirt. Maikls, iedevis Saīdam ūdeni, pastāsta viņam par izdzīvojušajiem no astes daļas un Volta nolaupīšanu, ko veikuši "Citi". Džeks un Keita spēlē golfu, kad Eko pēkšņi iznāk no krūmiem ar Sojeru rokās.

Pēc tam, kad Sojeru atved uz staciju "Gulbis", Džeks un Keita sāk viņu ārstēt, kamēr Loks iepazīstas ar Eko. Bernards un Libija mēģina pierunāt Anu Lusiju, bet viņa pavēl Maiklam atnest mugursomu ar munīciju un krājumiem no nometnes, pēc kā viņa sola atbrīvot Saīdu un Džinu. Eko īsi pastāsta Lokam par Šenonas nejaušo nogalināšanu, bet atsakās vest viņu pie savas grupas. Bernards un Libija nolemj doties prom, un Ana Lusija atbrīvo Džinu, atstājot Saīdu. Maikls atrod Sun un lūdz viņu aizvest viņu pie Džeka.

Šajā laikā Džeks mēģina no Eko noskaidrot, kāpēc Sojers ir ievainots, taču viņš atbild tikai īsi. Tajā brīdī Maikls ierodas bunkurā un pastāsta par notikušo. Tad Džeks iedod Maiklam ieroci un nolemj doties glābt Saīdu un Džinu, neskatoties uz Loka iebildumiem. Eko lūdz Džeku attapties, pieminot Anas Lusijas vārdu. Džeks atceras viņu no tikšanās lidostā un piekrīt doties kopā ar Eko pie viņas bez ieroča. Tikmēr Ana Lusija runā ar Saīdu un beigās nolemj viņu atraisīt, dodot iespēju atriebties. Tomēr viņš atsakās un dodas tikai pie Šenonas līķa. Sojers beidzot atmostas. Džins, Libija un Bernards ierodas pludmalē, un visi viņus priecīgi sveic. Bernards un Roza beidzot satiekas pēc ilgstošas prombūtnes. Džeks un Eko satiek Saīdu, kurš klusēdams nes Šenonas līķi, un Ana Lusija viņam seko.

 Anas Lusijas atmiņas 
Ana Lusija atgriežas darbā Losandželosas policijas departamentā pēc atvaļinājuma, ko viņa bija paņēmusi ievainojuma dēļ. Viņai tiek piešķirts darbs pie rakstāmgalda, taču viņa pieprasa, lai viņu atkal sūta patruļdienestā. Viņas priekšniece Terēze, kas ir arī viņas māte, negribīgi piekrīt. Ana Lusija dodas izsaukumā kopā ar savu kolēģi Maiku, bet, ieraugot vardarbības ģimenē gadījumu notikuma vietā, viņa kļūst satraukta un sniedzas pēc ieroča, taču Maiks viņu aptur.

Atgriežoties departamentā, Maiks un Ana Lusija apspriež notikušo, kad viņai tiek paziņots, ka ir notverts aizdomās turamais, kurš viņu sašāva. Tomēr Ana Lusija apgalvo, ka aizturētais — Džeisons Makormaks — nav tas, kurš uzbruka viņai. Neskatoties uz Terēzes iebildumiem, viņš tiek atbrīvots. Tajā pašā vakarā Ana Lusija izseko Džeisonu. Viņa seko viņam līdz autostāvvietai, kur viņš pamana viņu. Makormaks nicīgi jautā, kas viņa ir, bet Ana Lusija atbild tikai: "Es biju stāvoklī", pirms sešas reizes iešauj Makormakam viņu nogalinot.

 Lomās 

 Galvenie varoņi 

 Metjū Fokss — Džeks Šepards
 Evandželīna Lilī — Keita Ostena
 Horhe Garsija — Hugo "Hērlijs" Rejess
 Džošs Holovejs — Džeimss "Sojers" Fords
 Navīns Endrūss — Saīds Džara
 Daniels Dejs Kims — Džins Kvons
 Jundžina Kima — Sun Kvona

 Terijs O'Kvīns — Džons Loks
 Herolds Perino — Maikls Dosons
 Dominiks Monahans — Čārlijs Peiss
 Mišela Rodrigesa — Ana Lusija Kortesa
 Adevale Akinvoje Agbadže — Eko kungs
 Sintija Vatrosa — Libija Smita

 Otrā plāna varoņi 

 Sems Andersons — Bernards Nedlers
 Laverna Koldvela — Roza Nedlera
 Megija Greisa — Šenona Rezerforda
 Reičela Tikotina — Terēze Kortesa
 Maikls Kudlics — Maiks "Liels Maiks" Voltons

 Ārons Golds — Džeisons Makormaks
 Medisona — suns Vinsents
 Kriss Kandela — Kreigs
 Mārdžorija Marjane — Beta
 Džims Mocarela — Džeroms

 Ārējās saites 

Kategorija:Pazudušie